ఉదయనిధి స్టాలిన్

ఉద‌య‌నిధి స్టాలిన్‌ భారతదేశానికి చెందిన రాజకీయ నాయకుడు, సినీ నటుడు, సినిమా డిస్ట్రిబ్యూటర్, నిర్మాత. తమిళనాడు ఉప ముఖ్యమంత్రి. 2021 త‌మిళ‌నాడు అసెంబ్లీ ఎన్నిక‌ల్లో డీఎంకే పార్టీ తరపున పోటీ చేసి ఎమ్మెల్యేగా గెలిచాడు.

జీవిత నేపథ్యం
ఉదయనిధి స్టాలిన్ 1977, నవంబరు 27న స్టాలిన్, దుర్గా దంపతులకు జన్మించాడు. అతను త‌మిళ‌నాడు  ముఖ్య‌మంత్రి, డీఎంకే అధ్యక్షుడు ఎం. కె. స్టాలిన్ కుమారుడు, మాజీ ముఖ్యమంత్రి కరుణానిధి మ‌నువ‌డు. ఉదయనిధి స్టాలిన్ పదవ తరగతి వరకు డోన్ బోస్కోలో పూర్తి చేసి, చెన్నైలోని లయోల కాలేజీ నుండి బీఎస్సీ పూర్తి చేశాడు.

సినిమా జీవితం
ఉదయనిధి స్టాలిన్, రెడ్ జైంట్ మూవీస్ పతాకంపై 2008లో విజయ్, త్రిష హీరోహీరోయిన్లుగా 'కురువి' చిత్రం నిర్మించి, నిర్మాతగా సినీరంగంలోకి అడుగు పెట్టాడు.  తరువాత 2009లో ఆధవాన్, 2010లో మన్మధన్ అంబు, 2010లో 7th సెన్స్ చిత్రాలను నిర్మించాడు. అతను 2012లో ఓరు కల్ ఓరు కన్నడి (తెలుగులో ఒకే..ఒకే ) చిత్రం ద్వారా హీరోగా పరిచయమయ్యాడు.

నటించిన సినిమాలు
 సంవత్సరం  చిత్రం  పాత్ర  ఇతర వివరాలు 2009  ఆధవాన్  పనివాడు  అతిథి పాత్రలో  2012  ఓరు కల్ ఓరు కన్నడి  శరవణన్  తెలుగులో ఒకే ఒకే పేరిట రిలీజ్ అయింది 2013  వణక్కం చెన్నై  ఇంటి కిరాయిదారుడిగా  అతిథి పాత్రలో  2014  ఇదు కతిరువేలన్ కాదల్  కతిరువేలన్  తెలుగులో శీనుగాడి లవ్ స్టోరీ రిలీజ్ అయింది 2015  నాన్ బెండ  సత్య  2016  జీతు  సేతు  మానితన్  శక్తివేల్ 2017  శరవణన్ ఇరుక్క భయమెన్ శరవణన్   పోదువగా ఇమ్మనసు తంగం  గణేష్   ఇప్పడై వెల్లుమ్  మధుసూదనన్  2018  నిమిరి  సెల్వం  2019  కన్నె కలైమాన్ కమల కన్నన్  2020  సైకో  గౌతమ్  2021  కన్నై నంబథెయ్  అరుణ్  షూటింగ్ లో ఉంది ఏంజెల్  -  షూటింగ్ లో ఉంది https://timesofindia.indiatimes.com/entertainment/tamil/movies/news/udhayanidhi-to-romance-payal-rajput-in-angel/articleshow/65910659.cms?from=mdrనెంజుక్కు నీతి  షూటింగ్  ప్రీ -ప్రొడక్షన్ https://timesofindia.indiatimes.com/entertainment/tamil/movies/news/udhayanidhi-starts-shooting-for-tamil-remake-of-article-15/articleshow/82002291.cms

రాజకీయ జీవితం
ఉదయనిధి స్టాలిన్ 2019, జూలై 4న డిఎంకే పార్టీ రాష్ట్ర యువజన విభాగం కార్యదర్శిగా నియమితుడయ్యాడు. ఆయన 2021 త‌మిళ‌నాడు అసెంబ్లీ ఎన్నిక‌ల్లో డీఎంకే పార్టీ తరపున చెపాక్‌ నియోజకవర్గం నుంచి పోటీ చేసి తన సమీప పీఎంకే అభ్యర్థి ఏవికే. కాసల్లిపై దాదాపు 69,355 ఓట్ల మెజారిటీతో ఎమ్మెల్యేగా గెలిచాడు.

నిర్మాతగా
 కురువి (2008)
 ఆధవాన్ (2009)
 మన్మధన్ అంబు (2010)
 7 ఆమ్ అరివు (2011)

డిస్ట్రిబ్యూటర్ గా
 విన్నైతాండి వరువాయా (2010)
 మద్రసాపట్టిణం (2010)
 బాస్ ఎన్గిర భాస్కరన్ (2010)
 మైనా (2010)
 బక్రీద్ (2019)

మూలాలు

వర్గం:తమిళనాడు రాజకీయ నాయకులు
వర్గం:తమిళనాడు సినిమా నటులు
వర్గం:తమిళ సినిమా నటులు
వర్గం:1977 జననాలు